บิ๊กตู่ กล่อมชาวนายกระดับสู่ยุค 4.0 อย่าฝันประกันราคาสูงเกินจริง
ท่องให้ขึ้นใจตลาดนำการผลิต,ผู้สื่อข่าวรายงานจากทำเนียบรัฐบาลว่า นายกฤษฎา บุญราช รมว.เกษตรและสหกรณ์ ได้นำเกษตรกร ประกอบด้วย ประธานศูนย์ข้าวชุมชนระดับจังหวัดจากทั่วประเทศ ชาวนาที่ได้รับรางวัลเกษตรกรและสถาบันเกษตรดีเด่น ประจำปี 2561 นายกและผู้แทนสมาคมชาวนา จำนวน 8 สมาคม และชาวนารุ่นใหม่ รวมทั้งสิ้น 300 คน เข้าพบ พล.อ.ประยุทธ์ จันทร์โอชา นายกรัฐมนตรี เนื่องในโอกาสวันข้าวและชาวนาแห่งชาติ ซึ่งตรงกับวันที่ 5 มิ.ย.ของทุกปี,นายกรัฐมนตรีกล่าวกับเกษตรกรว่า รัฐบาลต้องการยกระดับชาวนาไทย ไม่ใช่ทำนาไป แบบเดิม แต่ต้องใช้เทคโนโลยีเข้ามาเสริม เพื่อให้ชาวนาก้าวไปยุค 4.0 ให้เป็นกระดูกสันหลังของชาติที่ตั้งตรงขึ้น ไม่ใช่ก้มหน้าก้มตาเหมือนเมื่อก่อน และแม้ขณะนี้จะมีตัวเลขด้านเศรษฐกิจที่ดีขึ้น แต่รัฐบาลก็ไม่เคยที่จะละเลยมองปัญหาระดับล่าง คิดเรื่องนี้อยู่ทุกวันว่าสิ่งที่ดีขึ้นส่งกลับมายังในพื้นที่หรือไม่ ดังนั้นหากกลุ่มชาวนามีปัญหาอยากให้หันหน้ามาหารือกันอย่างมีเอกภาพ อย่างไรก็ตาม รัฐบาลจะต้องใช้งบประมาณที่มีอยู่ดูแลคนทุกกลุ่ม จะเรียกร้องให้อุดหนุนด้านข้าวอย่างเดียวบางครั้งไม่สามารถทำได้ เนื่องจากต้องเฉลี่ยงบประมาณในทุกๆด้าน และขอร้องว่าการให้รัฐไปประกันราคาข้าวที่เกินราคาตลาดโลกทำไม่ได้ จะเป็นภาระงบประมาณ สร้างปัญหาเกิด ขึ้นกับประเทศ,วันนี้ทุกฝ่ายที่เกี่ยวข้องด้านข้าวต้องร่วมมือกันให้มีกระบวนการควบคุมการผลิต การลดต้นทุน รักษาหรือเพิ่มคุณภาพข้าว ที่สำคัญคือการกำหนดพื้นที่เพาะปลูก และปริมาณผลผลิตโดยรวมให้มีความเหมาะสม สอดคล้องกับความต้องการของตลาดหรือเรียกว่าแนวทางการตลาดนำการผลิต จะส่งผลด้านราคาและทำให้ชาวนาสามารถควบคุมราคาข้าวในตลาดและมีอำนาจต่อรองกับโรงสีและพ่อค้าคนกลางมากขึ้น มีตัวอย่างในข้าวหอมมะลิ ที่ตอนนี้ราคาขึ้นเพราะไม่มีข้าวจะขาย ขอให้ชาวนาท่องไว้เลย การตลาดนำการผลิต ปลูกข้าวที่มีคุณภาพให้ได้ราคาดี.
นายกฤษฎา บุญราช รมว.เกษตรและสหกรณ์ ได้นำเกษตรกร ประกอบด้วย ประธานศูนย์ข้าวชุมชนระดับจังหวัดจากทั่วประเทศ ชาวนาที่ได้รับรางวัลเกษตรกรและสถาบันเกษตรดีเด่น ประจำปี 2561 นายกและผู้แทนสมาคมชาวนา.
ชาวนา,รางวัลเกษตรกรและสถาบันเกษตรดีเด่น,เกษตรกรดีเด่น,เกษตรกร,ประยุทธ์ จันทร์โอชา,ข่าวทั่วไป